बिलासपुर. हेमूनगर के नागरिकों ने नगर निगम के सभापति के खिलाफ मोर्चा खोल दिया है। उनका आरोप है कि सभापति अपने कमर्शियल कांपलेक्स के फायदे के लिए सड़क पर कब्जा करने की कोशिश कर रहे हैं।
यही वजह है कि वे बीच सड़क पर शौचालय बनवा रहे हैं। मेयर ने मामले में जांच कराने का आश्वासन दिया है।
हेमूनगर के नागरिक बुधवार को टाउन हॉल पहुंचे। उन्होंने मेयर किशोर राय, फिर कलेक्टर अन्बलगन पी को ज्ञापन सौंपा। इसमें आरोप लगाया गया है कि सभापति अशोक विधानी पैरामाउंट वाली गली में सड़क पर शौचालय बनवा रहे हैं। इससे सड़क संकरी हो गई है।
शौचालय बनने के कारण आवागमन में परेशानी हो रही है। इसी कारण उन्होंने शौचालय को तोड़वाने की मांग की है। ज्ञापन सौंपने वालों में मोंगरा सिंह, रीता तिवारी, उर्मिला, संगीता भदौरिया, सुभद्रा राव, एके सिंह, एके चटर्जी आदि शामिल हैं। महापौर राय का कहना है कुछ लोग ज्ञापन लेकर आए थे, जिन्हें जांच का आश्वासन दिया गया है।
मैं चाहता तो शौचालय नहीं बनने देता: विधानी
यदि शौचालय नहीं बना तो मेरा फायदा अधिक है, लेकिन मैं ऐसा नहीं चाहता। मेरी जमीन के पीछे नाली है और उसके बाद शौचालय का निर्माण हो रहा है। दरअसल, वह जमीन जिसे सड़क कही जा रही है, वह अमोला बाई की है। मैंने 38/65 की जमीन सीमांकन होने के बाद खरीदी। यह आरोप गलत है कि मैं सड़क पर कब्जा की कोशिश कर रहा हूं।
-अशोक विधानी, सभापति, नगर निगम
hin_Deva hin_Deva hin_Deva hin_Deva hin_Deva hin_Deva bho_Deva